钦定古今图书集成/历象汇编/岁功典/第069卷 > 《广西志书》 > 仲秋苦热半格一首 苏籀
## 钦定古今图书集成/历象汇编/岁功典/第069卷 > 《广西志书》 > 仲秋苦热半格一首 苏籀

“老火薪蒸鼎灶然，柔金低伏听燔煎。虚窗叠𪩘攒三
崿，冷枕清飙直万钱。俛仰生涯恃林井，包缠冠绂哂
毹毡。朝蝇夕蚋嗟何集，山雪河冰渴沃湔。子夜凉生
秋思肇，午时炎炽赫曦鲜。荫饶华桷单𫄨叟，嬉爱清
川泳月船。巾幨垢氛勤靧濯，果肴剖剥萃新妍。芸夫
望望瞻云汉，银鹤声声唳碧天。瀑水何山千尺泻，洗”
心安得赏悬泉。